|  |  |  |  |  |  |
| --- | --- | --- | --- | --- | --- |
| |  | | --- | | *HRVATSKI NACIONALNI ODBOR* | | **H N O P Z** | | *ZA POVIJESNE ZNANOSTI* | | CROATIAN NATIONAL COMMITTEE OF HISTORICAL SCIENCES | |  |

**POZIV ZA PREDLAGANJE KANDIDATA ZA NAGRADE**

**NA PODRUČJU HISTORIOGRAFIJE ZA 2020. i 2021. GODINU**

Hrvatski nacionalni odbor za povijesne znanosti i Društvo za hrvatsku povjesnicu, krovne udruge hrvatskih povjesničara i povjesničarki, želeći nagraditi rad istaknutih pojedinaca na području historiografije, ustanovili su sljedeće nagrade:  
  
**1. Nagrada „Ivan Lučić“ za životno djelo**   
– dodjeljuje se za poseban doprinos pružen razvoju historijske znanosti tijekom dugogodišnjeg znanstvenog i nastavnog rada;  
  
**2. Nagrada „Mirjana Gross“ za knjigu**   
– dodjeljuje se za najbolju knjigu objavljenu u prethodnoj godini (dodijelit će se nagrada za knjigu objavljenu 2020. i nagrada za knjigu objavljenu 2021.);  
  
**3. Nagrada „Vjekoslav Klaić“ za popularizaciju**   
– dodjeljuje se za doprinos popularizaciji povijesne znanosti preko knjiga, u medijima, novinama, televiziji, radiju i/ili internetskim portalima, za važne prezentacije povijesnih tema u muzejima i drugdje;  
  
**4. Nagrada „Ferdo Šišić“ za najbolji diplomski/magistarski rad**   
– dodjeljuje se studentici/studentu diplomskog studija povijesti za najbolji diplomski/magistarski rad obranjen u prethodnoj godini (dodijelit će se nagrada za diplomski rad obranjen 2020. i nagrada za diplomski rad obranjen 2021.);  
  
**5. Nagrada „Jaroslav Šidak“ inozemnom povjesničaru/povjesničarki**   
– dodjeljuje se povjesničarki/povjesničaru iz inozemstva za autorsku knjigu ili značajan doprinos istraživanjima i predavanjima o hrvatskoj povijesti u inozemstvu.  
  
Prijave/prijedloge za nagrade mogu izvršiti povijesni odsjeci/odjeli, istraživački centri HAZU, javni instituti i druge ustanove, udruge, nakladnici, kao i pojedinci.  
Prijava/prijedlog se podnosi u razdoblju **od 10. siječnja do 15. veljače 2022.** te mora sadržavati:  
- podatke o predloženiku (životopis i podrobno obrazloženje)  
- podatak o vrsti nagrade za koju se nekoga predlaže   
- tri primjerka rada za koji se predlaže dodjela nagrade (za nagrade pod br. 2 i 4 obvezno, za ostale nagrade opcionalno; može se dostaviti i pdf rada)  
- podatke o predlagatelju i potpis ovlaštene osobe predlagatelja, odnosno predlagatelja.   
  
Prijava/prijedlog se šalje na adresu:  
**Odbor za dodjelu nagrada na području historiografije  
(prof. dr. Damir Agičić)  
Filozofski fakultet, Ivana Lučića 3, 10000 Zagreb**  
  
i mailom: [dagicic@ffzg.hr](mailto:dagicic@ffzg.hr); [zeljko.holjevac@gmail.com](mailto:zeljko.holjevac@gmail.com)